เซกาม

เซกาม (IEC60050 International Eletrotechnical Vocabulary; the form avec mémoire is common but incorrect. ย่อมาจาก Système Électronique Couleur Avec Mémoire ท. ระบบสีอิเล็กทรอนิกส์พร้อมหน่วยความจำ) คือระบบโทรทัศน์สีแบบอนาล็อกที่เคยใช้งานในประเทศฝรั่งเศส รัสเซีย และประเทศหรือดินแดนอื่น ๆ ในยุโรปและแอฟริกา เซกามถือเป็นหนึ่งในสามมาตรฐานโทรทัศน์สีแบบอนาล็อกหลักของโลก โดยอีกสองระบบคือแพลและเอ็นทีเอสซี

ภาพในระบบเซกามประกอบด้วยเส้นสแกนแบบสลับเส้นจำนวน 625 เส้น และแสดงผลที่อัตรา 25 เฟรมต่อวินาที (ยกเว้นระบบ SECAM-M) ซึ่งเหมือนกับระบบแพล อย่างไรก็ตาม เนื่องจากวิธีการประมวลผลข้อมูลสีของเซกามมีความเฉพาะตัว จึงทำให้ระบบนี้ไม่สามารถใช้งานร่วมกับมาตรฐานวิดีโอแบบแพลได้ วิดีโอแบบเซกามเป็นแบบวิดีโอคอมโพสิต ซึ่งหมายความว่าข้อมูลความสว่างและข้อมูลสีจะถูกส่งออกไปพร้อมกันเป็นสัญญาณเดียว

ปัจจุบัน ทุกประเทศที่เคยใช้ระบบเซกามได้เปลี่ยนไปใช้ระบบการแพร่ภาพวิดีโอดิจิทัล ซึ่งเป็นมาตรฐานใหม่สำหรับโทรทัศน์ดิจิทัลทั่วทั้งยุโรป หรือไม่ก็อยู่ในระหว่างกระบวนการเปลี่ยนผ่าน ทั้งนี้ เซกามยังคงเป็นมาตรฐานหลักที่ใช้งานมาอย่างต่อเนื่องจนถึงช่วงทศวรรษ 2000

 อ้างอิง 

หมวดหมู่:เทคโนโลยีโทรทัศน์